**Beth yw'r dyfarniad mamolaeth?**

Bwriad y Taliad Cymorth Mamolaeth yw rhoi cymorth ariannol i fyfyrwyr beichiog sydd wedi'u cofrestru ym Mhrifysgol Abertawe.

**Pryd gallaf gyflwyno cais?**

Mae'n rhaid cyflwyno cais yn ystod y 10 wythnos cyn eich dyddiad disgwyl babi.

**Beth os bydd fy amgylchiadau yn newid?**

Os ydych chi wedi cyflwyno cais, caiff eich dyfarniad ei brosesu hyd yn oed os bydd eich amgylchiadau'n newid oherwydd materion meddygol.

**Os bydd fy nghais yn llwyddiannus, pryd byddaf yn derbyn y dyfarniad?**

Ar ôl i'ch cais gael ei gymeradwyo ac rydych chi wedi derbyn y neges e-bost sy'n cadarnhau eich cymeradwyaeth, bydd taliadau yn cyrraedd eich cyfrif banc ymhen 7 i 10 niwrnod gwaith. Os nad ydych chi wedi derbyn yr arian ar ôl y cyfnod hwn, e-bostiwch hardshipfunds@abertawe.ac.uk

**Pa dystiolaeth sydd ei hangen arnaf?**

Bydd angen i chi roi copi o'ch ffurflen MATB1 i ni fel tystiolaeth ar gyfer eich cais.

**Beth fydd yn digwydd os nad oes gennyf y dystiolaeth angenrheidiol?**

Dylai eich bydwraig roi eich ffurflen MATB1 i chi pan fyddwch chi'n cyrraedd 20 wythnos yn eich beichiogrwydd.

**Faint yw'r dyfarniad?**

Telir y dyfarniad mamolaeth fel un taliad o £600.00 ar gyfer myfyrwyr amser llawn a £300 ar gyfer myfyrwyr rhan-amser.

**Oes cymorth arall ar gael y gallaf ei dderbyn?**

Mae gan Llesiant@BywydCampws dudalen we sy'n rhoi atebion i lawer o gwestiynau sy'n ymwneud â beichiogrwydd. Mae'r wybodaeth ar gael drwy ddilyn y ddolen isod.

Llesiant@BywydCampws - Beichiogrwydd Myfyrwyr

Nid yw derbyn y dyfarniad mamolaeth yn eich rhwystro chi rhag cyflwyno cais i gronfa galedi'r Brifysgol os ydych chi'n teimlo bod angen cymorth ariannol ychwanegol arnoch chi.